Таквир сүрөсү
81-сүрө
 == Таквир сүрөсү (1) Оролуу ==
 Меккеде түшүрүлгөн.  29 аяттан турат
 Кыргызча котормо мааниси
 Мээримдүү, Ырайымдуу Алланын аты менен! 
 1. Күн оролуп (нуру жоголуп),
 2. жылдыздар (кыйрап) төгүлүп,
 3. тоолор (тытылган жүн сыяктуу) учурулуп,
 4. Курсагында он айлык баласы бар (кымбат баалуу) төөлөр дагы көнүл сыртында калып, (2)
 5. Жапайы айбандар (үркүп, бир жерге) чогулуп, (3)
 6. Деңиздер жанып - от болуп,
 7. Жандар бири-бирине коштолуп…(4)
 8. Тирүүлөй көмүп жиберилген бөбөк кыздар суралганда - 
 9. Кайсы күнөө(ңөр) үчүн өлтүрүлдү(ңөр) деп… (5)
 10. Жана (бардык адамдарга) амал баракчалары таратылып,
 11. Асман сыйрылып алынганда…,
 12. Тозок (катуу) кызытылып,
 13. Бейиш (ыймандуу адамдарга) жакын алып келингенде…
 14. (Ошол күнү бардык) жан (Акырет үчүн) эмне алып келгенин билет.
 15. Жок. Артта кала турган жылдыздарга ант
 16. (аларга) жолдош, көрүнбөгөн жылдыздарга ант
 17. (караңгысы менен) келген түнгө ант
 18. агарган таңга ант (айтамын)
 19. Чынында, ал (Кураан) Улуу Элчинин Сөзү! (6)
 20. Арш Ээсинин (7) алдында (Жебрейилдин) туруктуу урматы бар (жана ал) өтө күч - кубаттуу
 21. Ал жерде (жогорку жамаат арасында) сөзү өтүмдүү (жана) ишенимдүү.
 22. (Эй мушриктер!) Силердин дайым бирге жүргөн шеригиңер (Мухаммад) жинди эмес.
 23. Ал чынында аны (Жебрейилди) айкын мейкиндикте көргөн.
 24.Жана ал кайыпты (силерден) кызгануучу эмес. (8)
 25. Жана ал (9) каргышка жолуккан Шайтандын сөзү да эмес! (10)
 26. Эми, (чындыктан жүз бурулуп) кайда бара жатасыңар?!
 27. Ал (Кураан) албетте, ааламдар үчүн эскертүү!
 28. Силердин араңардан оңолууну каалагандар үчүн (эскертүү!)
 Жана силер (о, пенделер) ааламдардын Раббиси каалагандан башкасы каалай албайсыңар!
 
 (1) Оролуу
 (6) Бул аяттагы улуу элчи Жебрейл периште. Ал вахий кабарларын Аллахтан кабыл алып, Мухаммадга жеткирген
 (7) Аллахтын
 (8) Ыйык Куран
 (9) Мушриктер "Мухаммадка эч ким сүйлөй албаган сөздөрдү жин-шайтанда үйрөтөт" дешчү